এলিমিনেশন চেম্বার (২০১৭)
এলিমিনেশন চেম্বার (এছাড়াও জার্মানিতে নো ওয়ে আউট নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি এলিমিনেশন চেম্বার কালানুক্রমিকের অধীনে প্রচারিত সপ্তম অনুষ্ঠান ছিল। এই অনুষ্ঠানটি ২০১৭ সালের ১২ই ফেব্রুয়ারি তারিখে মার্কিন যুক্তরাষ্ট্রের অ্যারিজোনার ফিনিক্সের টকিং স্টিক রিসোর্ট এরিনায় অনুষ্ঠিত হয়েছে। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রে ওয়্যাট ডাব্লিউডাব্লিউই চ্যাম্পিয়নশিপের জন্য আয়োজিত এলিমিনেশন চেম্বার ম্যাচে জন সিনা, এজে স্টাইলস, দ্য মিজ, ডিন অ্যামব্রোজ ও ব্যারন করবাইনকে পরাজিত করেছে। অন্যান্য শীর্ষস্থানীয় ম্যাচে, রেন্ডি অরটন একক ম্যাচে লুক হারপারকে এবং বেকি লিঞ্চ মিকি জেমসকে পিনফলের মাধ্যমে পরাজিত করেছে।